open-index/open-wikipedia-markdown huggingface dataset:
Samuel Honzek

**Samuel Honzek** (s. 12. marraskuuta 2004 Trenčin, Slovakia) on slovakialainen jääkiekkoilija. Honzek edustaa NHL-joukkue Calgary Flamesia. Hänellä on sopimus joukkueen kanssa kauden 2027–2028 loppuun saakka. Hänen pelipaikkansa on vasen laitahyökkääjä tai keskushyökkääjä.

Ennen NHL-uraansa Honzek edusti Slovakian Extraligassa pelaavaa kasvattajaseuraansa HK Dukla Trenciniä ja WHL-juniorisarjassa Vancouver Giantsin joukkuetta. Calgary Flames varasi hänet ensimmäisellä kierroksella 16. varausvuorolla .

Honzek on pelannut 54 Slovakian Extraligan runkosarjan ottelua. Näissä otteluissa hän on tehnyt kymmenen maalia ja neljä syöttöä eli yhteensä 14 tehopistettä. Honzek on pelannut neljä Slovakian Extraligan pudotuspelien ottelua ilman tehopisteitä. Honzek on pelannut viisi NHL:n runkosarjan ottelua ilman tehopisteitä. Hän kuului Slovakian joukkueeseen Ruotsin ja Tanskan MM-kilpailuissa 2025. Kaikki uran tilastot päivitetty 8. lokaakuuta 2025.

## Lähteet
Alsterdorfin metroasema

**Alsterdorf** on Hampurin metron U1-linjan asema, joka avattiin 1. joulukuuta 1914. Asemaa käyttää arkisin 14 254 matkustajaa päivässä.

## Sijainti
Asema sijaitsee samannimisen Alsterdorfin kaupunginosan eteläreunalla, suoraan Winterhuden rajalla. Välittömässä läheisyydessä on jo useiden vuosien ajan sijainnut muun muassa Hampurin poliisin päämaja. Samalla rautatiepenkereellä, metroraiteiden eteläpuolella, sijaitsee Hampurin tavaraliikennerautatien ohitusraide.

## Rakenne ja historia
Alsterdorfissa on 120 metriä pitkille junille sopiva keskilaituri penkerreellä. Ainoa sisäänkäynti on koillispäässä, ja siinä on liukuportaat. Kesäkuusta 2023 lähtien asema on ollut esteetön.

Asema avattiin vuonna 1914 osana silloista kehälinjan (U3) haaralinjan jatketta Ohlsdorfista Kellinghusenstraßelle, josta tuli myöhemmin osa nykyistä U1:tä. 1970-luvun puoliväliin asti sisäänkäynti johti suoraan Hindenburgstraßelle, ennen kuin se siirrettiin nykyiselle paikalleen raitiovaunulinjan 9 lakkauttamisen yhteydessä. Kun raitiovaunuliikenne oli lopetettu, Heubergredderin risteyksen tilalle rakennettiin bussipysäkki, jota aluksi palvelivat bussilinjat 109 ja 217. Sisäänkäyntirakennusta modernisoitiin viimeksi laajasti vuonna 1997, jolloin asennettiin liukuportaat ja kioski. Alkuperäinen rakennus purettiin osana peruskorjaustoimenpiteitä. Vuoden 2022 puolivälissä sisäänkäyntirakennus rakennettiin uudelleen hissin asentamisen yhteydessä.

## Lähteet
Emmanuel-yhteisö

**Emmanuel-yhteisö** () on ranskalaislähtöinen, kansainvälinen katoliseen karismaattiseen uudistukseen kuuluva, vuonna 1972 perustettu yhteisö.

Yhteisön perustivat Pierre Goursat (1914–1991) ja Martine Laffitte-Catta Pariisissa karismaattisen rukousryhmän kokemuksiin perustuen. Sen alkuperäiset jäsenet olivat kaikki maallikkoja, naimisissa olevia tai naimattomia, mutta nykyään sen jäsenistöön kuuluu sekä pappeja että maallikkoja. Yhteisö on saanut nimensä Raamatun kohdan mukaan: "neitsyt tulee raskaaksi ja synnyttää pojan ja antaa hänelle nimen Immanuel" (; vrt. ).

Jälkikäteen yhteisön kehittyminen on nähty vastauksena tiettyyn tilanteeseen Ranskassa. Rukous ja evankeliointi eivät olleet ihmisille ilmeisiä ja monet papit jättivät kirkon. Yhteisön perustajat ymmärsivät, että pelkkä rukousryhmä ei riittänyt. Tarvittiin yhteisö, joka keskittyisi adoraatioon, myötätuntoon ja evankelioimiseen, mitkä kaikki puuttuivat tuolloin katolisesta kirkosta Ranskassa.

Yhteisö levisi maailmanlaajuiseksi perustettuaan keskuksen vuonna 1975 Paray-le-Monialiin, jossa Pyhän Sydämen ilmestykset tapahtuivat, ja aloitettuaan kesätapahtumien pitämisen. Vatikaani tunnusti yhteisön virallisesti kansainväliseksi uskovien yhdistykseksi vuonna 1992. 1990-luvulta lähtien yhä useammat piispat ympäri Ranskaa ovat kutsuneet yhteisön jäseniä auttamaan seurakuntien elvyttämisessä. Yhteisöllä oli vuonna 2025 12 000 jäsentä 60 maassa, mukaan lukien 275 pappia ja noin 100 seminaristia, sekä 225 selibaattiin sitoutunutta miestä ja naista. Emmanuel-yhteisö on lisäksi ollut merkittävä pappiskutsumusten lähde Ranskassa. Yhteisöön liittyviä piispoja ovat Toulousen arkkipiispa Guy de Kerimel, Fréjus-Toulonin piispa Dominique Rey ja Chartresin piispa Philippe Christory.

Emmanuel-yhteisö tunnetaan myöskin nuorten lähetyskouluista, jollainen sijaitsee muun muassa New Yorkissa. Yksi yhteisön hankkeista on Sakkeus-kurssi, jonka tavoitteena on juurruttaa katolinen yhteiskuntaopetus jokapäiväiseen elämään.

## Katso myös
*Michel Lonsdale

## Lähteet

## Aiheesta muualla

*Emmanuel Community 
*Emmanuel Community.com 
*Fidesco International 
*Zacchaeus Course
Pyhäniemi (Kuola)

**Pyhäniemi** () on Pohjoisen jäämeren niemi Kuolan niemimaalla Murmanskin alueella Venäjällä. Niemen katsotaan erottavan Barentsinmeren Vienanmerestä sekä Muurmannin rannikon Turjan rannikosta. 

Nimellä voidaan viitata joko laajempaan niemeen (*poluostrov*) tai sen pohjoiskärkeen (*mys*). Laajempi Pyhäniemi on noin 15 kilometrin pituinen ja kolmen kilometrin levyinen. Sen korkein kohta sijaitsee 179 metriä merenpinnan yläpuolella.

1400-luvulla pomorit tunsivat niemen nimellä *Terski mys*, norjalaiset taas nimellä *Vegestad*. Niemen länsi- ja itärannalla on ollut kalastajien tilapäisiä asumuksia 1600-luvulta lähtien. Vuonna 1828 hydrografi Mihail Reineke rakennutti niemen kärkeen puisen tornin merenkulun opasteeksi. Niemelle rakennettiin majakka vuonna 1862 vanhan vetotaipaleen lähelle. 1920-luvulla majakan yhteyteen syntyi *Svjatonosski Majakin* asutus, joka nimettiin vuonna 1939 Svjatoi Nosiksi. 1980-luvulta alkaen niemi ja asutus ovat kuuluneet Ostrovnoin suljettuun kaupunkiin.

## Lähteet
Saint-Siffret

**Saint-Siffret** () on kunta Ranskan eteläosassa Gardin departementissa Oksitanian alueella. Se sijaitsee noin 30 kilometriä Nîmesin kaupungista koilliseen.

Kunta sijaitsee massiivisen urgonilaisen kalkkikiviylängön juurella. Ylängön keskikorkeus on 180 metriä. Kunnan pohjoispuolella on näkymät tasangolle ja ympäröiville viinitarhoille. Saint-Siffretin kylä on keskiaikainen, jossa on mukulakivikatuja ja 1400-luvun kivitaloja. Kaupunki on suosittu paikka monien kakkosasunnoksi.

Romaaninen Saint-Siffretin kirkko on rakennettu 1100-luvun lopulla. Kirkon pohjoispuolella sijaitseva rakennus on samalta ajalta. Se kuului Uzèsin piispanistuimelle, joka varastoi sinne talonpoikien kymmenykset, eli osan heidän sadosta. Kirkon alapuolella oleva vuonna 1715 rakennettu pappila on nykyään kaupungintalo. Kirkkoa ympäröinyt hautausmaa siirrettiin vuoden 1776 jälkeen kylän muurien ulkopuolelle kuninkaallisen asetuksen mukaisesti. Kirkon vieressä olevassa pienessä puutarhassa on Pyhän Siffreinin veistos.

## Lähteet

## Aiheesta muualla
David Ho

**David Da-i Ho** (; s. 3. marraskuuta 1952 Taichung) on taiwanilais-yhdysvaltalainen virologi. Hän on tutkinut muun muassa HI-viruksen patogeneesiä, HIV- ja koronavirustartuntojen ennaltaehkäisyä ja HI-virukselta suojaavan rokotteen kehittelyn mahdollisuuksia.

Ho muutti 12-vuotiaana Los Angelesiin. Hän opiskeli Massachusetts Institute of Technologyssa ja sai luonnontieteiden kandidaatin arvon California Institute of Technologysta vuonna 1974. Hän valmistui Harvard Medical Schoolista vuonna 1978. Hon tutkimustyö vaikutti ratkaisevasti HIV-tartunnan muuttumiseen hoidettavaksi yhdistelmälääkehoidon avulla 1990-luvun puolessavälissä. Ho on toiminut professorina Rockefeller-yliopistossa ja Columbian yliopistossa sekä johtajana Aaron Diamond AIDS Research Centerissa. Ho valittiin *[[Time]]*-lehden Man of the Yeariksi 1996. Hän sai Presidential Citizens Medalin vuonna 2001. Ho on saanut myös lääketieteen Ernst Jung -palkinnon. Hän on American Academy of Arts and Sciencesin, National Academy of Medicinen ja Academia Sinican jäsen.

Ho toimi SARS-epidemian aikana vuosina 2002–2003 Kiinan, Hongkongin ja Taiwanin hallitusten neuvonantajana. Myöhemmin hänen laboratorionsa alkoi tutkia covid-19-pandemian aiheuttaneen viruksen ennaltaehkäisyä ja hoitoa.

## Lähteet
NHL-kausi 2025–2026

**NHL-kausi 2025−2026** on National Hockey Leaguen 108. kausi. Runkosarja alkoi keskiviikkona 8. lokakuuta 2025 ja loppuu 16. huhtikuuta 2026. Hallitsevana mestarina kauteen lähti Florida Panthers toista vuotta perätysten.

Edellisellä kaudella NHL:ään liittynyt Utah Hockey Club vaihtoi nimensä Utah Mammothiksi. Asiasta päätettiin yleisöäänestyksellä.

 ensimmäisen varauksen sai New York Islanders, joka varasi Matthew Schaeferin.

NHL kertoi myös kaudesta 2026−2027 vuoteen 2030 ulottuvan työehtosopimuksen uudistuksista. Runkosarjan ottelumäärä tulee nousemaan 82:sta 84:ään. Tämä tarkoittaa harjoitusotteluiden- ja leirien vähentämistä. Lisäksi palkkakatto ulottuu jatkossa myös pudotuspeleihin, sillä seurat ovat hyödyntäneet aiempaa porsaanreikää asettamalla pelaajia pitkäaikaisloukkaantuneiden listalle välttääkseen palkkakaton ylittymisen. Myös sopimusten enimmäispituus lyhenee. Jatkossa jatkosopimuksen voi allekirjoittaa seitsemän vuoden mittaiseksi, mutta vapaan pelaajana kohdalla enimmäispituus on kuusi vuotta. Uuden työehtosopimuksen myötä minimipalkka kasvaa ja kaulasuojat muuttuvat pakolliseksi kaikille liigassa pelaaville. Jatkossa pelaajien ei ole myöskään pakko saapua otteluun puku päällä.

Maaliskuussa pelatussa ottelussa Buffalo Sabres voitti Tampa Bay Lightningin maalein 8–7. Buffalo sai ottelussa 45 jäähyminuuttia, Tampa 57. Ottelussa tehtiin siis 15 maalia ja jaettiin 28 jäähyä. Näin monen maalin ja jäähyn ottelu oli nähty edellisen kerran vuonna 1993 St. Loius Bluesin ja Washington Capitalsin välisessä kohtaamisessa.

## Ohjelma

### Ruotsissa pelattavat ottelut

Nashville Predators ja Pittsburgh Penguins pelasivat kaksi ottelua Avicii Arenalla, Tukholmassa 14. ja 16. marraskuuta 2025. Predators voitti ensimmäisen ottelun maalein 2−1, Penguins voitti toisen tuloksella 4−0.

### Ulkoilmaottelut

NHL Winter Classic -ottelu järjestesttiin 2. tammikuuta 2026 LoanDepot Parkilla, Miamissa, kun Florida Panthers isännöi New York Rangersia. Rangers voitti ottelun maalein 5−1.

NHL Stadium Series -ottelu järjestettiinn 1. helmikuuta 2026 Raymond James Stadiumilla, Tampassa, kun Tampa Bay Lightning isännöi Boston Bruinsia.

### Tähdistöottelu

Kauden 2026 tähdistöottelua ei järjestetty Milanon 2026 talviolympialaisten vuoksi. Kisojan ajan koko liigassa oli 18 päivän tauko, sillä NHL-pelaajat pelaavat ensimmäistä kertaa olympialaisissa sitten Sotšin 2014 talviolympialaisten.

## Tilastot

### Pistepörssi

### Maalivahtien tilastot (voitot)

## Sarjataulukko
### Itäinen konferenssi

### Läntinen konferenssi

## Lähteet
Nelson Gutiérrez

**Nelson Daniel Gutiérrez Luongo** (s. 13. huhtikuuta 1962 Montevideo) on uruguaylainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 183-senttimetrinen. Gutiérrez pelasi 57 ottelua Uruguayn A-maajoukkueessa.

Gutiérrez pelasi seuraurallaan kotimaansa lisäksi Kolumbiassa, Argentiinassa, Italiassa ja Espanjassa. Hän edusti kotimaassaan Peñarolia ensin vuodet 1980–1985 ja myöhemmin 1993–1998. Gutiérrez voitti sen riveissä kuudesti Uruguayn liigamestaruuden. River Platen joukkueessa hän taas voitti Argentiinan liigamestaruuden. Lisäksi hän voitti sekä Peñarolin että River Platen kanssa kertaalleen Intercontinental Cupin ja Copa Libertadoresin.

Gutiérrez pelasi ensimmäisen A-maaottelunsa kesäkuussa 1983 Paraguayta vastaan. Hän oli mukana voittamassa vuoden 1983 Copa Américaa ja pelasi lopputurnauksessa joukkueensa kaikki ottelut. Hän pelasi joukkueensa kaikki neljä ottelua vuoden 1986 MM-kilpailuissa. Hän voitti seuraavana vuonna toisen Copa Américansa. Gutiérrez päätti maajoukkueuransa pelaamalla neljä ottelua vuoden 1990 MM-kilpailuissa.

## Lähteet
Robert Gallo

**Robert Charles Gallo** (s. 23. maaliskuuta 1937 Waterbury, Connecticut) on yhdysvaltalainen virologi.

Gallo kiinnostui lääketieteestä ensimmäisen kerran lapsena menetettyään pikkusiskonsa leukemialle. Hän opiskeli Providence Collegessa ja sai sieltä kandidaatin arvon vuonna 1959. Hän sai lääketieteen tohtorin oppiarvon Jefferson Medical Collegesta vuonna 1963. Gallo johti vuodesta 1972 lähtien National Cancer Instituten kasvainten solubiologian laboratoriota. Hän löysi vuonna 1979 ensimmäisen tunnistetun ihmisten retroviruksen, leukemiaa aiheuttavan HTLV-1:n. Gallo myös tunnisti kollegoineen interleukiini 2:n vuonna 1976 ja ihmisen herpesviruksen 6 vuonna 1986.

Gallo löysi vuonna 1984 Luc Montagnierista riippumattomasti HI-viruksen. Hän oli myös mukana kehittämässä HIV-testiä. Vuonna 1996 hän havaitsi kemokiinien voivan torjua HI-virusta ja pysäyttää sen etenemisen AIDS-vaiheeseen. Gallo oli perustamassa Institute of Human Virologya ja Global Virus Networkia. Hän sai Lasker-palkinnot vuosina 1982 ja 1986. Hän on Yhdysvaltain kansallisen tiedeakatemian jäsen. Gallo on tehnyt toistatuhatta tieteellistä julkaisua ja julkaissut kirjan *Virus Hunting – AIDS, Cancer & the Human Retrovirus: A Story of Scientific Discovery*.

## Lähteet
Siegfried Carpentrasilainen

**Siegfried Carpentrasilainen** () ( –  570) oli Carpentrasin piispa.

Siegfried Carpentrasilainen oli italialaista alkuperää oleva munkki, ja hänen uskotaan syntyneen Albanossa. Hänen isänsä uskoi hänet Lérinsin saarella olevaan luostariin kymmenen vanhana. Munkiksi tultuaan hän tuli tunnetuksi lahjoistaan manaajana ja yrttiasiantuntijana. Usein pelkästään hänen vierailunsa riitti parantamaan sairaita. Pyhä Caesarius vihki hänet papiksi Arlesissa, ja nimitti hänet piispaksi ensin Venasquessa noin vuonna 530 ja sitten Carpentrasissa. Pyhä Siegfried kuvataan usein pitämässä käsissään hevosen suitsia. Pyhä Helena löysi Pyhän Ristin ja siinä olleet Pyhät naulat. Helena antoi naulat pojalleen Konstantinukselle, joka teki yhdestä naulasta hevosen suitset. Suitsia säilytetään Carpentrasin katedraalissa pyhäinjäännöksenä.

## Lähteet

## Aiheesta muualla
Veritas-ryhmä

**Veritas-ryhmä** on asteroidiryhmä, joka sijaitsee sijaitsee asteroidivyöhykkeen ulommalla reunalla. Ryhmän asteroideille on tyypillistä alhainen albedo ja C- tai D-spektrityypin asteroidiluokka. Ryhmän asteroidien arvioidaan olevan tulosta suuremman kohteen törmäyksestä ja ryhmä on suhteellisen nuori vain noin kahdeksan miljoonan vuoden ikäisenä. Ryhmä on saanut nimensä asteroidin 490 Veritas mukaan, joka saattaa olla "tunkeilija" eikä ehkä ole sen varsinainen jäsen.

Ryhmään kuuluviksi asteroideiksi on luokiteltu muun muassa 490 Veritas, 844 Leontina, 1086 Nata, 2428 Kamenyar, 2934 Aristophanes ja 5592 Oshima.

## Lähteet
Fernando Álvez

**Fernando Harry Álvez Mosquera** (s. 4. syyskuuta 1959 Montevideo) on uruguaylainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 184-senttimetrinen. Pelaajauransa jälkeen hän on toiminut Miramar Misionesin valmentajana vuodet 2016–2017.

Álvez pelasi seuraurallaan Uruguayn lisäksi Paraguayssä, Argentiinassa, Brasiliassa ja Kolumbiassa. Hän voitti Peñarolin riveissä viidesti Uruguayn liigamestaruuden ja kerran Copa Libertadoresin. Lisäksi hän voitti Juniorin joukkueessa Kolumbian liigamestaruuden.

Álvez pelasi 11 ottelua Uruguayn alle 20-vuotiaiden maajoukkueessa. Hän pelasi ensimmäisen A-maaottelunsa helmikuussa 1986 Puolaa vastaan. Hän pelasi joukkueensa kaikki neljä ottelua sekä debyyttivuotensa MM-kilpailuissa että seuraavissa MM-kilpailuissa. Álvez kuului joukkueensa kokoonpanoon vuoden 1991 Copa Américassa ja oli mukana voittamassa vastaavaa turnausta vuonna 1995.

## Lähteet
José Perdomo

**José Batlle Perdomo Teixeira** (s. 5. tammikuuta 1965 Salto) on uruguaylainen ammattilaisuransa päättänyt jalkapalloilija, joka pelasi puolustavan keskikenttäpelaajan pelipaikalla. Hän on oikeajalkainen ja pituudeltaan 182-senttimetrinen. Perdomo pelasi 27 ottelua Uruguayn A-maajoukkueessa ja teki niissä kaksi maalia.

Perdomo pelasi seuraurallaan Uruguayn lisäksi Italiassa, Englannissa, Espanjassa ja Argentiinassa. Hän voitti Peñarolin joukkueessa kolmesti Uruguayn liigamestaruuden ja kerran Copa Libertadoresin. Perdomo oli mukana voittamassa vuoden 1987 Copa Américaa. Lisäksi hän pelasi Uruguayn kaikki neljä ottelua vuoden 1990 MM-kilpailuissa.

## Lähteet
Şıdertı

**Şıdertı** () on joki Kazakstanin Qarağandyn ja Pavlodarin alueilla. Sen pituus on 506 kilometriä ja valuma-alueen laajuus 15&nbsp;000 neliökilometriä.

Şıdertı saa alkunsa Niazvuoren itärinteiden lähteistä ja laskee Şyğanaqjärveen. Sen uoma on yläjuoksulla kapea, mutta alajuoksulla se yhtyy Öleñtın ja Köközekin laaksoihin. Joen keskimääräinen virtaus on sen suun lähellä 1,8 kuutiometriä sekunnissa. Alajuoksun kautta kulkee Irtyšin–Qarağdandyn kanava. Vettä hyödynnetään useiden patojen avulla.

## Lähteet
Włodzimierz Mazur

**Włodzimierz Mazur** (18. huhtikuuta 1954 Opatów – 1. joulukuuta 1988) oli puolalainen jalkapalloilija, joka pelasi hyökkääjän pelipaikalla. Hän oli pituudeltaan 174-senttimetrinen. Mazur pelasi 23 ottelua Puolan A-maajoukkueessa ja teki niissä kaksi maalia.

Mazur pelasi seuraurallaan Puolan lisäksi Ranskassa. Hän pelasi yhden ottelun vuoden 1978 MM-kilpailuissa Argentiinaa vastaan.

## Lähteet

## Aiheesta muualla
Henryk Maculewicz

**Henryk Maculewicz** (s. 24. huhtikuuta 1950 Grudza) on puolalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 180-senttimetrinen. Maculewicz pelasi Puolan A-maajoukkueessa 23 ottelua, joista kuusi vuoden 1978 MM-kilpailuissa.

Maculewicz pelasi seuraurallaan kotimaansa lisäksi Ranskassa.

## Lähteet
Bohdan Masztaler

**Bohdan Mieczysław Masztaler** (s. 19. syyskuuta 1949 Ostróda) on puolalainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 173-senttimetrinen. Pelaajauransa jälkeen Masztaler on toiminut muun muassa SKN St. Pöltenin valmentajana vuonna 1999.

Masztaler pelasi 23 ottelua Puolan A-maajoukkueessa ja teki niissä kaksi maalia. Hän pelasi neljä ottelua vuoden 1978 MM-kilpailuissa.

## Lähteet
Knebel

**Knebel** on taajama Syddjursin kunnassa Tanskassa. Taajamassa oli 665 asukasta vuoden 2025 alussa.

## Väestökehitys

## Lähteet

## Aiheesta muualla
Svjatoi Nos (Murmanskin alue)

**Svjatoi Nos** () on maaseututaajama (*posjolok*) Murmanskin alueen Ostrovnoin kaupunkipiirissä Venäjällä. Se sijaitsee Pohjoisen jäämeren rannalla Pyhäniemen () pohjoisosassa. Matkaa Ostrovnoihin on noin 14 kilometriä. Vuoden 2010 lokakuussa taajamassa oli seitsemän asukasta.

Pyhäniemelle rakennettiin majakka vuonna 1856. Sen yhteyteen 1920-luvulla syntynyt asutus tunnettiin aluksi nimellä *Svjatonosski Majak* ja sai nykyisen nimensä vuonna 1939. 1980-luvulla taajamasta tuli osa Ostrovnoin suljettua kaupunkipiiriä. Lähistöllä on myös sijainnut toinen asutuskeskus, *Svjatonosskaja Sirena*, joka perustettiin 1930-luvulla. Nykyisin sen paikalla on rajavartioasema. 

## Lähteet
2235 Vittore

**2235 Vittore (A924 GA)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Ole Thestrup

**Ole Thestrup** (12. maaliskuuta 1948 Nibe – 2. helmikuuta 2018) oli tanskalainen näyttelijä. Hän näytteli Aarhusin teatterissa vuosina 1976–1980 ja Kuninkaallisessa teatterissa 1980–1986, minkä jälkeen hän siirtyi vapaaksi näyttelijäksi. Lisäksi Thestrup esiintyi televisiosarjoissa ja elokuvissa.
## Lähteet

## Aiheesta muualla
Thestrup

**Thestrup** on seuraavien tanskalaisten henkilöiden sukunimi:

* Knud Thestrup (1900–1980), poliitikko
* Ole Thestrup (1948–2018), näyttelijä
Oulun areena

**Oulun areena** on suunnitelmissa oleva monitoimiareena Oulun Raksilaan. Nykyisen marketkorttelin länsipäähän sijoittuvan areenan kapasiteetti olisi urheilukäytössä 8&nbsp;740 ja konserttikäytössä 11&nbsp;650 katsojaa. Suunnitelman mukaan areenan yhteyteen rakennetaan maanalainen pysäköintitila, harjoitusjäähalli, erillinen tapahtumatila, hotelli sekä kaksi päivittäistavarakauppaa. Areenan rakentaa SRV, joka on rakentanut myös 2021 valmistuneen Nokia Arenan.

Areenan rakentaminen alkaa suunnitelman mukaan vuonna 2028 ja valmistunee vuoden 2030 alussa.

## Lähteet
Aarhusin teatteri

**Aarhusin teatteri** () on Tanskan Aarhusissa sijaitseva vuonna 1900 perustettu teatteri. Se toimii Hack Kampmannin suunnittelemassa rakennuksessa Bispetorvetin laidalla. Päänäyttämölle mahtuu 700 katsojaa, minkä lisäksi rakennuksessa on useampi sivunäyttämö.
## Lähteet

## Aiheesta muualla
Schelte J. Bus

**Schelte J. Bus** (s. 1956) on tähtitieteilijä, joka toimi tutkimusapulaisena Lowellin observatoriossa ja oli suureksi osaksi vastuussa UCAS-projektista. Hän on löytänyt yli tuhat asteroidia ja asteroidi 3254 Bus on nimetty hänen kunniakseen.

Hän on tunnettu asteroidiluokituksen parantamisesta.

## Lähteet

## Aiheesta muualla
* Kotisivut
La Capelle-et-Masmolène

**La Capelle-et-Masmolène** () on kunta Ranskan eteläosassa Gardin departementissa Oksitanian alueella. Se sijaitsee noin 38 kilometriä Nîmesin kaupungista koilliseen.

La Capelle ja Masmolène olivat noin 800 metrin päässä toisistaan sijaitsevat kaupungit, jotka yhdistyivät 1600-luvun lopulla. Tämän jälkeen kaupungit erotettiin asukkaiden pyynnöstä vuonna 1802. Kaupungit yhdistettiin taas vuonna 1814, kunnes asukkaat pyysivät jälleen eroa vuonna 1851. Tämä ei kuitenkaan toteutunut. Nykyään kummallakin kaupungilla on edelleen oma kirkko, hautausmaa ja koulu. Kaupungintalo sijaitsee La Capellen ja Masmolènen välillä, yhtä kaukana kummastakin kaupungista.

La Capellen maismaa hallitsee 1000-luvulta peräisin oleva feodaalilinna, joka oli Uzèsin piispojen kesäasunto 1700-luvun lopun vallankumoukseen asti. Masmolènen linnan nähtävyys on 1000-luvulta peräisin oleva romaaninen kappeli, joka aikoinaan kuului linnan varustuksiin.

## Lähteet

## Aiheesta muualla
27983 Bernardi

**27983 Bernardi (1997 UU24)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Asteroidi on nimetty Fabrizio Bernardin (s. 1972) mukaan.

## Lähteet
3270 Dudley

**3270 Dudley (1982 DA)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on .

## Lähteet
Luettelo vähintään 5 Liitto–Lehdistö-ottelua pelanneista pesäpalloilijoista

Tämä on **Luettelo vähintään 5 Liitto–Lehdistö-ottelua pelanneista pesäpalloilijoista**. Kaikkiaan 54 miestä on pelannut vähintään 5 pesäpallon Liitto–Lehdistö-ottelua.

## Vitoskerhon jäsenet
### Miesten Superpesis/SM-sarja

## Lähteet
Godsend

**Godsend** voi tarkoittaa seuraavia:
* *[[Godsend (elokuva)|Godsend]]*, vuoden 2004 elokuva
* *[[Godsend (albumi)|Godsend]]*, Bloodred Hourglassin albumi vuodelta 2019
* *[[Godsend (vuoden 2014 elokuva)|Godsend]]*, eteläkorealainen elokuva vuodelta 2014
Heal

**Heal** voi tarkoittaa seuraavia
* *[[Heal (Loreenin albumi)|Heal]]*, Loreenin albumi vuodelta 2012
* *[[Heal (Bloodred Hourglassin albumi)|Heal]]*, Bloodred Hourglassin albumi vuodelta 2017
* *[[Heal (Sacred Reichin albumi)|Heal]]*, Sacred Reichin albumi vuodelta 1996
* *[[Heal (Lovelyzin EP)|Heal]]*, Lovelyz-yhtyeen EP-levy vuodelta 2018
Awakening

**Awakening** tai **The Awakening** voi tarkoittaa seuraavia:
* *[[Awakening (Narnian albumi)|Awakening]]*, Narnian albumi vuodelta 1998
* *[[Awakening (Sacred Reichin albumi)|Awakening]]*, Sacred Reichin albumi vuodelta 2019
* Awakening (konferenssi)
* The Awakening, eteläafrikkalainen goottirock-yhtye
* *[[The Awakening (albumi)|The Awakening]]*, Mercilessin albumi vuodelta 1990
* *[[The Awakening (Kamelotin albumi)|The Awakening]]*, Kamelotin albumi vuodelta 2023
Seychellien yleisvaalit 2025

**Seychellien yleisvaalit 2025** järjestettiin 27. syyskuuta. Niissä valittiin Seychellien kansalliskokouksen kokoonpano. Lisäksi äänestettiin presidentistä. Koska kukaan kahdeksasta presidenttiehdokkaasta ei saanut enemmistöä äänistä ensimmäisellä kierroksella, järjestetiin toinen kierros 9.–11. lokakuuta. Siinä olivat vastakkainen istuva presidentti Wavel Ramkalawan, joka sai ensimmäisellä kierroksella 46,4 prosenttia äänistä, ja oppositiojohtaja Patrick Herminie, joka sai 48,8 prosenttia. Toisella kierroksella presidentiksi valittiin Herminie, joka sai 52,7 prosenttia äänistä.

Parlamenttivaaleissa Yhdistynyt Seychellien puolue (USP) sai 19 paikkaa eli enemmistön. Edellisellä vaalikaudella enemmistöä hallinnut Linyon Demokratik Seselwa (LDS) joutui tyytymään 15 paikkaan.

## Lähteet

## Aiheesta muualla
* IFES Election Guide
Whataboutismi

**Whataboutismi** (, entäskunismi, mutkuttelu) on argumentaatiovirhe, jonka käyttäjä yrittää siirtää käsitteillä olevan kysymyksen A johonkin toiseen kysymällä ”mutta mitäpä sitten kun B”. Tyypillisesti whataboutistinen argumentti nousee esiin, kun sen esittäjää on epäilty väärinkäytöksestä tai sääntöjen vastaisesta toiminnasta. Argumentti olettaa tyypillisesti, että jokin toinen väärinkäytös on ollut samanarvoinen tai vakavampi.

## Lähteet
San Francisco de Macorís

**San Francisco de Macorís** on kaupunki Dominikaanisen tasavallan pohjoisosassa Cibaon alueella. Kaupungin asukasluku vuonna 2022 oli 202&nbsp;716.

## Maantiede

San Francisco de Macorís sijaitsee Dominikaanisen tasavallan pohjoisosassa Duarten provinssissa Cibaon alueella Camújoen sivujoki Jayan varrella.

## Historia

Ennen espanjalaisten saapumista Hispaniolaan saaren koillisosia asuttivat *ciguayo*- ja *macorige*-nimiset tainoheimot. Heimot katosivat espanjalaisvalloituksen myötä ja suurista alueista tuli asumattomia. Itse paikkakunnan perustamiseen on liitetty tarina, jonka mukaan paikalle asettuivat alkujaan lavegalainen Braudilio Paulino ja cotuílainen Narcisa Rodríguez. Tarina lienee perua 1600-luvulta, jolloin paikalla on tiettävästi sijainnut Cotuín alainen kylä. Kaupungin nimen jälkiosa viittaa edellämainittuun tainohehimoon ja ensimmäinen osa Franciscus Assisilaiseen.

Varsinainen kaupunki perustettiin 1700-lvun loppupuoliskolla. Lupa uuden kaupungin perustamiselle saatiin Espanjan kuninkaalta vuonna 1776 ja  San Francisco de Macorísin perustamiskirja laadittiin ja allekirjoitettiin 20. syyskuuta 1778. Kaupungin maat saatiin lahjoituksina Tejadan ja de Jesúsin suvuilta. Vuonna 1784 kaupungissa asui noin 2&nbsp;000 asukasta ja siellä sijaitsi Pyhälle Annalle omsitettu kappeli. Vuonna 1896 perustettiin uusi Ulises Heureaux'n lempinimen mukaan nimetty Pacificadorin provinssi ja San Francisco de Macorísista tuli sen keskus. Se sai vuonna 1926 nykyisen nimensä Duarte.

## Väestö
San Francisco de Macorísin asukasluku oli vuoden 2022 väestönlaskennan mukaan 202&nbsp;716. Vuonna 2010 vastaava lukema oli 132&nbsp;725 ja vuonna 2002 122&nbsp;179.

## Lähteet
Veli Mäkinen

**Veli Antti Tapani Mäkinen** (10. heinäkuuta 1975 Pomarkku) on suomalainen tietojenkäsittelytieteilijä, joka työskentelee Helsingin yliopiston algoritmisen bioinformatiikan ja ytimekkäiden tietorakenteiden professorina (2010–).

Mäkinen tuli ylioppilaaksi Pomarkun lukiosta 1994. Hän opiskeli tietojenkäsittelytiedettä Helsingin yliopistossa, josta valmistui filosofian tohtoriksi 2003. Englanninkielinen väitöskirjatutkimus oli otsikoitu *Parameterized approximate string matcing and local-similarity-based point-pattern matching*.   

Hän vieraili postdoc-tutkijan Bielefeldin yliopistossa Saksan Bielefeldissä 2004–2005. Sitten hän palasi Helsingin yliopistoon, jossa hän työskenteli postdoc-tutkijana 2005–2007 ja Suomen Akatemian rahoittamana tutkijana 2007–2009. Professuurin hän sai 2010.

Erityisesti Euroopan unioni ja Suomen Akatemia ovat rahoittaneet hänen tutkimushankkeitaan.

## Teoksia
* 

## Katso myös
* Alexandru Tomescu

## Lähteet

## Aiheesta muualla
* Veli Mäkinen Google Scholarissa  (google.com)
* Veli Mäkinen / Genome-scale algorithmics -tutkimusryhmä  (helsinki.fi)
Yngve Ahlbom

**Yngve Ahlbom** (1903–1958) oli ruotsalainen arkkitehti. Hän aloitti uransa Erik Lallerstedtin, Lars Israel Wahlmanin ja Ivar Tengbomin alaisena, kunnes perusti vuonna 1935 oman toimiston. Ahlbom suunnitteli Halmstadin kaupungintalon yhdessä Nils Sternerin kanssa.
## Lähteet

## Aiheesta muualla
Carl-Olof Deurell

**Carl-Olof Deurell** (1923–2019) oli ruotsalainen arkkitehti. Hän toimi Tukholman kiinteistölaitoksen pääarkkitehtina vuosina 1967–1987. Deurell suunnitteli Kungsholmenilla sijaitsevan Tekniska nämndhusetin (1965) yhdessä Nils Sternerin kanssa.

## Lähteet

## Aiheesta muualla
Lars Israel Wahlman

**Lars Israel Wahlman** (17. huhtikuuta 1870 Hedemora – 1952) oli ruotsalainen arkkitehti. Hän toimi Kuninkaallisen teknillisen korkeakoulun professorina vuosina 1912–1935. Wahlmanin tunnetuimpia töitä ovat  Tjolöholmin linna ja Engelbrektskyrkan. Wahlman suunnitteli myös sisutuksia ja huonekaluja.
## Lähteet

## Aiheesta muualla
Ivo Vojnović

**Ivo Vojnović** (9. lokakuuta 1857 Dubrovnik – 30. elokuuta 1929 Belgrad) oli kroatialainen modernistinen kirjailija. Hän kirjoitti novelleja, runoja ja näytelmiä. Vojnovićin teokset sijoittuivat usein hänen synnyinkaupunkiinsa Dubrovnikiin. Hän kannatti Jugoslavian perustamista.
## Lähteet

## Aiheesta muualla
Corsaren

**Corsaren** oli tanskalainen Meir Aaron Goldschmidtin perustama satiirilehti, joka ilmestyi vuosina 1840–1855. Se teki pilkkaa yksinvallasta ja sensuurista, mutta siinä ilmestyi myös vakavampia kirjoituksia, kuten kirja-arvosteluja. *Corsaren* muistetaan erityisesti Søren Kierkegaardia vastaan hyökänneistä kirjoituksistaan.
## Lähteet

## Aiheesta muualla
Pekka Leimu (professori)

**Pekka Tapani Leimu** (5. joulukuuta 1943 Turku – 7. elokuuta 2025) oli suomalainen kansatieteen professori.

Pekka Leimu syntyi professori Reino Leimun ja Airi Annikki Valtosen perheeseen. Hän avioitui 1970 toiminnanjohtaja Tuula Pelto-Huikon kanssa. Leimu tuli ylioppilaaksi Turun Suomalaisesta Yhteiskoulusta 1962 ja valmistui  Turun yliopistosta filosofian kandidaatiksi 1972 ja lisensiaatiksi 1980. Filosofian tohtoriksi hän väitteli Helsingin yliopistossa 1986. 

Leimu oli Turun yliopistossa kahteen otteeseen kansatieteen assistentti 1968–1976, Suomen Akatemian assistentti 1976–1980, vs. apulaisprofessori Jyväskylän yliopistossa 1980, Museoviraston assistentti 1980–1982, kansantieteen assistentti Helsingin yliopistossa 1981–1986 ja sitten Turun yliopistossa kansantieteen lehtori 1986–1997, dosentti 1993–1997 ja professori 1997–2010. Leimulla oli myös useita asiantuntija- ja luottamustehtäviä. Hän julkaisi sekä tutkimuksia että tietoteoksia.

## Lähteet
Richtwegin metroasema

**Richtweg** on Hampurin metron U1-linjan asema, joka avattiin 28. syyskuuta 1996. Asemaa käyttää arkisin 1 500 matkustajaa päivässä. Nykyisen aseman paikalla sijaitsi aiemmin Alsternordbahnin samanniminen rautatieasema, joka avattiin 17. toukokuuta 1953.  Aseman suunnitteli arkkitehtitoimisto Rintz, Baas ja Schulte.

## Sijainti
Asema sijaitsee Norderstedtin suurimmassa kaupunginosassa Garstedtissa, suunnilleen samannimisen Alsternordbahnin aseman paikalla, joka kulki asemalle vuoteen 1996 asti. Se sijaitsee maanpinnan tasolla ja sillä on kaksi 120 metriä pitkää sivulaituria. Aseman ainoa sisäänkäynti sijaitsee sen pohjoispuolella. Laiturit on yhdistetty toisiinsa ylikulkusillalla. Asema on esteetön.

## Lähteet
Öleñtı

**Öleñtı** () on joki Aqmolan, Qarağandyn ja Pavlodarin alueilla Kazakstanissa. Sen pituus on 273 kilometriä ja valuma-alueen laajuus 4&nbsp;230 neliökilometriä.

Öleñtı saa alkunsa Ereimentaun itärinteiltä ja laskee laskujoettomaan Äulieköljärveen. Jokilaakso on vuorilla kapea ja laajenee tasangolla 1–1,5 kilometrin levyiseksi. Keskimääräinen virtaus joen suussa on 0,60 kuutiometriä sekunnissa. Juomakelpoista vettä käytetään maatalouden keinokasteluun.

## Lähteet
Touko Neronen

**Touko Hannu Ilmari Neronen** (26. maaliskuuta 1934 Helsinki – 19. maaliskuuta 2015 Helsinki) oli suomalainen arkkitehti. Hän suunnitteli 1950- ja 1960-luvulla monia asuinkerrostaloja Helsinkiin, usein yhdessä Antti-Pekka Miettisen kanssa. Näistä Asuntosäästäjät ry:lle suunnitelluista kohteista tunnetuimpiin kuuluvat Vuosaaren Ulappasaarentielle 1970-luvun taitteessa nousseet Suomen ensimmäiset terassitalot kaltevine julkisivuineen ja niiden veistoksellinen, kartiomainen lämpökeskusrakennus.

Neronen osallistui aktiivisesti Lions-liiton Kannelmäen klubin toimintaan vuodesta 1983. Neronen asui kuollessaan Kannelmäen Kaarelassa.

## Suunnittelutöitä
* As Oy Säästötupa, Kannelmäki, 1959
* As Oy Säästörivi, Kannelmäki, 1960
* As Oy Säästövanha, Kannelmäki, 1960
* As Oy Säästötuki, Suursuonlaita 2, Maunula
* As Oy Suursuontie 6, Maunula, 1962
* As Oy Säästölaita, Suursuontie 12, Maunula
* Paanumäen vanhainkoti, Suursuontie 14, Maunula
* As Oy Koroistentie 1 (nyk. Kiskontie 1?), Ruskeasuo, 1964
* Klaarantie 1, Lauttasaari, 1967
* As Oy Säästöniemi, Ulappasaarentie, Vuosaari, 1969–1974
* Lähderannan koulu, Espoo, 1985, yhdessä Asko Takalan kanssa

## Lähteet
Juha Korhonen

**Juha Korhonen** on seuraavien henkilöiden nimi:

* Juha Korhonen, media-alan toimija
* Juha Korhonen, vuonna 1954 syntynyt pesäpalloilija
* Juha Korhonen, vuonna 1980 syntynyt pesäpalloilija
Puerto Nariño

**Puerto Nariño** on pieni kunta Kolumbian Amazonin alueella, joka sijaitsee Amazonjoen rannalla noin 75 km Letíciasta pohjoiseen. Kunta tunnetaan ympäristöystävällisyydestään, autottomuudestaan ja siisteydestään, ja se on saanut kansallisen sertifikaatin kestävästä matkailukohteesta. Sen pinta-ala on 1&nbsp;876 km², ja keskilämpötila on noin 30 °C.

## Kulttuuri ja väestö
Puerto Nariñon asukkaista suurin osa kuuluu Tikuna-, Cocama- ja Yagua-alkuperäiskansoihin, jotka ylläpitävät perinteitä ja osallistuvat alueen kehitykseen. Kunnan noin 6&nbsp;000 asukasta harjoittavat kestävää maataloutta pienillä viljelyspalstoilla (*chagras*) ja myyvät ylijäämää markkinoilla. Natütama-säätiö ylläpitää tulkintakeskusta, joka tarjoaa tietoa alkuperäiskansojen kulttuurista ja seuraa uhanalaisia lajeja, kuten vaaleanpunaisia amatsonindelfiinejä ja manaatteja.

## Luonto ja nähtävyydet
Puerto Nariñoa ympäröi Amazonin sademetsä, ja sen luonto on monimuotoinen. Tarapotojärvi on merkittävä nähtävyys, jossa voi tarkkailla vaaleanpunaisia amatsonindelfiinejä, lummekasveja ja runsasta linnustoa, kuten ara-papukaijoja, sekä muita eläimiä, kuten piraijoja ja laiskiaisia. Naipata-näköalatorni tarjoaa näkymät sademetsään ja Amazon- sekä Loretoyacu-jokiin. Reserva Wochine ja 5 km pituinen kävelyreitti tarjoavat mahdollisuuksia viidakkovaelluksiin ja vierailuihin lähikunnissa.

## Matkailu ja palvelut
Kuntaan pääsee vain veneellä Leticiasta, jonne on lentoyhteyksiä Bogotásta, ja matka kestää noin 90–120 minuuttia. Puerto Nariño on autoton, lukuun ottamatta kahta ajoneuvoa, traktoria jätteiden keräykseen ja ambulanssia, ja sen kävelytiet ovat hyvin hoidettuja. Majoitusvaihtoehdot vaihtelevat yksinkertaisista puumajoista ekohotelleihin, jotka korostavat luonnonläheisyyttä. Paikallisia ruokia, kuten kalaa, tarjoillaan ravintoloissa ja katugrilleissä. Internetyhteys on hidas, pankkeja ei ole, ja käteinen raha on välttämätön.

## Kestävä kehitys
Puerto Nariño on sitoutunut kestävään kehitykseen. Kunnassa kierrätetään jätteitä, esimerkiksi muovipulloista tehdään roskakoreja, ja sadevettä hyödynnetään erilaisiin tarpeisiin. Talous perustuu kalastukseen ja ekomatkailuun, ja Natütama-säätiö edistää luonnonsuojelua, Moottoroitu liikenne on kielletty, ja puiset rakennukset ylläpitävät ympäristöystävällistä ilmettä.

## Aktiviteetit
Vierailijat voivat osallistua vene- ja kävelyretkiin, meloa Tarapotojärvellä, tutustua alkuperäiskansojen yhteisöihin ja oppia luonnosta. Iltaisin voi nauttia paikallisista ruoista ja tarinoista. Puerto Nariño tarjoaa rauhallisen matkailukokemuksen ilman suuria turistivirtoja ja toimii esimerkkinä luonnon ja yhteisön harmoniasta.

## Lähteet
Juha Korhonen (pesäpalloilija, 1954)

**Juha Korhonen** (s. 7. huhtikuuta 1954 Sotkamo) on uransa lopettanut pesäpalloilija. Korhonen edusti urallansa Sotkamon Jymyä vuosina 1974, 1983–1987, sekä 1989. Jymyn lisäksi Korhonen edusti Oulun Lippoa vuosina 1975–1977, 1979, sekä 1982. Uransa aikana Korhonen pelasi 3 Itä–Länsi-ottelua ja 6 Liitto–Lehdistö-ottelua.

## Saavutuksia
### Pelaajana
* 3 Itä-Länsi-ottelua: 1975–1977
* 6 Liitto–Lehdistö-ottelua: 1974–1977, 1984–1985

## Katso myös
* Luettelo vähintään 5 Liitto–Lehdistö-ottelua pelanneista pesäpalloilijoista

### Viitteet
Andien kondorin ritarikunta

**Andien kondorin ritarikunta** () on bolivialainen, joka perustettiin 12. huhtikuuta 1925. Sitä myönnetään sekä sotilaille että siviileille erinomaisista ansioista, jotka ovat hyödyttäneet Bolivian tai ihmiskunnan kehitystä. Saajan ei tarvitse olla Bolivian kansalainen, ja ritarikuntaa voidaan myöntää ihmisten lisäksi myös instituutioille. Ritarikunta on Bolivian korkein mahdollinen kunnianosoitus. Bolivian presidentti toimii virkansa puolesta ritarikunnan suurmestarina ja vastaa uusista nimityksistä.

Ritarikunnassa on kuusi luokkaa ja sen nauha on vihreä:

*  ketju
*  suurristi
*  suurupseeri
*  komentaja
*  upseeri
*  ritari

## Lähteet
Nuoli (täsmennyssivu)

**Nuoli** voi tarkoittaa seuraavia:

* nuoli, käsi- tai varsijousen ammus
* nuoli, suuntaa osoittava merkki (→)
* Nuoli, tähdistö
* Nuoli-luokka, Suomen merivoimien tykkiveneluokka
* Moottoritorpedovene Nuoli, Suomen merivoimien vuonna 1928 hankittu Nuoli-luokan moottoritorpedovene
* Nuoli, kanadalaisen CBC:n vuonna 1997 tuottama kaksiosainen minisarja
* nuoli, kategoriateorian peruskäsite, pisteiden välinen yhteys
* ajan nuoli, ajan suuntaa neliulotteisessa relativistisessa maailmankuvassa esittävä käsite.
Keltaisen tähden ritarikunta

**Keltaisen tähden ritarikunta**, virallisesti **Keltaisen tähden kunniaritarikunta** (), on surinamelainen ritarikunta, joka perustettiin 1977. Ritarikunnan suurmestarina toimii Surinamen presidentti, joka vastaa uusista nimityksistä. Ritarikunnalla palkitaan sekä siviileitä että sotilaita, jotka ovat tehneet jonkun erityisen palveluksen Surinamen tai sen kansan hyväksi.

Ritarikunnassa on viisi virallista luokkaa (suurristi, suurupseeri, komentaja, upseeri, ritari) ja kaksi mitaliluokkaa (kultainen ja hopeinen). Ritarikunnan nauha on punainen valkoisilla reunoilla:

*  ritarikunnan nauha

## Lähteet
Palmun ritarikunta

**Palmun ritarikunta**, virallisesti **Palmun kunniaritarikunta** (), on surinamelainen ritarikunta, joka on perustettu vuonna 1975. Sitä myönnetään ansiokkaasta palveluksesta sotilaille ja siviileille. Ritarikunnan suurmestarina toimii Surinamen presidentti, joka vastaa uusista nimityksistä. 

Ritarikunnassa on viisi virallista luokkaa (suurristi, suurupseeri, komentaja, upseeri, ritari) ja kaksi mitaliluokkaa (kultainen ja hopeinen). Ritarikunnan nauha on vihreä valkoisella keskiraidalla: 

*  ritarikunnan nauha

## Lähteet
Garstedtin metroasema

**Garstedt** on Hampurin metron U1-linjan asema, joka avattiin 1. kesäkuuta 1969. Asemaa käyttää arkisin 10 000 matkustajaa päivässä. Asema toimi U1-linjan pääteasemana 28. syyskuuta 1996 asti, jolloin linjaa laajennettiin Norderstedt Mitteen.

## Sijainti
Garstedtin pysäkki sijaitsee Norderstedtin Garstedtin kaupunginosan keskustassa. Asemalla on 120 metriä pitkä keskilaituri, jossa on kaksi liukuporrasta. Ne johtavat suoraan aseman yläpuolella olevaan sisäänkäyntirakennukseen, joka on integroitu "Herold Center" -ostoskeskukseen.

## Historia
1960-luvun alussa Hampurin lentoaseman kiitotietä 2 jatkettiin silloisen itsenäisen Garstedtin kunnan alueelle. Garstedt oli valmis tarjoamaan tarvittavan maa-alueen lentoasemalle, mutta vaati korvauksena yhteyttä Hampurin metroverkkoon. Hampuri suostui rakentamaan linjan. Metron rakentaminen Garstedtiin aloitettiin vuonna 1967. Samaan aikaan Alsternordbahnia lyhennettiin Ochzenzollista Garstedt Birkenwegin pysäkille.

Alkuperäisten suunnitelmien mukaan Garstedtin asema oli tarkoitus rakentaa pinta-asemaksi, mutta suunnitteluvaiheessa kunta päätti käyttää tilaa kauppakeskuksen rakentamiseen. Niinpä asema päätettiin toteuttaa tunneliasemana. 1. kesäkuuta 1969 metroliikenne aloitettiin alun perin yksiraiteisena. Toinen raide valmistui 14. joulukuuta 1969. Siitä lähtien kaikki metrojunat ovat kulkeneet Garstedtiin.

## Lähteet
Johannes de Grocheio

**Johannes de Grocheio** (*Jean de Grouchy*; n. 1255 – n. 1320) oli musiikkiteoreetikko.

Grocheio kirjoitti tutkielman *Ars musice* (n. 1275) toimiessaan opettajana Pariisissa. Siinä hän jaotteli silloin Pariisissa esitetyn musiikin kolmeen lajiin: kansan musiikki (musica vulgaris), mensuroitu musiikki (musica mensurata) ja kirkon musiikki (musica ecclesiastica). *Ars musice* -tutkielmasta on säilynyt kaksi käsikirjoitusta.

## Lähteet
Isaac Howard

**Isaac Howard** (s. 30. maaliskuuta 2004 Hudson, Wisconsin, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Howard edustaa NHL-joukkue Edmonton Oilersia. Hänellä on sopimus kauden 2027–2028 loppuun saakka.

Ennen NHL-uraansa Howard pelasi Yhdysvaltain maajoukkueen kehitysohjelmassa sekä Minnesota-Duluthin yliopiston ja Michiganin osavaltionyliopiston joukkueissa. Tampa Bay Lightning varasi hänet ensimmäisellä kierroksella 31. varausvuorolla .

Heinäkuussa 2025 Lightning kauppasi Howardin Edmonton Oilersiin vaihdossa Sam O'Reillyyn.

Howard on pelannut yhden NHL:n runkosarjan ottelun ilman tehopisteitä. Hän kuului maailmanmestaruudeen voittaneeseen Yhdysvaltain joukkueeseen Ruotsin ja Tanskan MM-kilpailuissa 2025. Uran tilastot päivitetty 9. lokakuuta 2025.

## Lähteet
Riikinkukkotorkkuja

**Riikinkukkotorkkuja** (*Tateurndina ocellicauda*) on torkkujiin kuuluva kalalaji. Lajia tavataan uhanalaisena makeista vesistä Papua-Uudesta-Guineasta.

## Koko ja ulkonäkö
Riikinkukkotorkkuja voi kasvaa 4–8 cm pitkäksi, ja koiraat ovat hieman naaraita suurempia. Laji on ruumiinmuodoltaan pitkänomainen, lieriömäinen ja suuripäinen. Naaraat ovat koiraita tukevampia. Koiraskalojen värit ovat naaraita kirkkaampia. Riikinkukkotorkkujat ovat selästään ruskehtavia, kyljistään sinisiä ja vatsastaan vaaleankeltaisia. Ruumiissa on useita punaisia pystyraitoja. Selkä-, perä- ja pyrstöevät ovat siniset, ja niissä on punaisia raitoja ja keltaiset reunat.

## Levinneisyys ja elintavat
Riikinkukkotorkkujaa tavataan Papua-Uudesta-Guineasta Owen Stanley Range-vuoristoalueella. Laji elää pienehköissä ja runsaasti kasveja kasvavissa joissa, puroissa ja lammissa. Kala liikkuu parvina useimmiten lähellä pohjaa ja on kaikkiruokainen. Lisääntymisaikana koiraat vartioivat mätimunia, jotka naaras laskee kivenkoloihin.

Riikinkukkotorkkuja luokitellaan vaarantuneeksi. Suurin uhka lajille on elinympäristön laadun heikkeneminen muun muassa öljypalmuviljelmien vuoksi. Riikinkukkotorkkuja on suosittu akvaariokala, mutta akvaariokalaksi pyydystämisen ei katsota olevan suuri uhka, koska myyntiin tuodut riikinkukkoahvenet ovat pääasiassa kasvatettuja yksilöitä.

## Lähteet
Turun Palloseura (jääpallo)

**Turun Palloseuran** lajivalikoimaan kuului jääpallo vuosina 1922–1972.

Jääpallo oli jalkapallon ohella toinen TPS:n alkuperäisistä lajeista, ja seuran historian ensimmäinen virallinen ottelu pelattiin nimenomaan jääpallossa, kun se kohtasi 21. tammikuuta 1923 ÅIFK:n. Molemmat lajit kuuluivat Suomen Palloliiton alaisuuteen, ja monet TPS:n alkuvuosien pelaajat pelasivat molemmissa joukkueissa. TPS pelasi kauden 1932 pääsarjatasolla SM-sarjassa. Joukkue hävisi kaikki viisi otteluaan ja putosi sarjasta.

TPS:n lajikirjoon tuli vuonna 1938 mukaan jääkiekko, jolloin jääpallon asema seuran talvilajina alkoi hiipua. Lopulta TPS:n jääpallotoiminta lakkautettiin 1972.

## Lähteet
Rajakoski (Murmanskin alue)

**Rajakoski** () on maaseututaajama (*posjolok*) Murmanskin alueen Petsamon piirissä Venäjällä. Se sijaitsee Paatsjoen varrella Norjan ja Suomen rajojen lähellä. Ennen vuoden 2020 hallintouudistusta se kuului Nikkelin kuntaan. Taajamassa oli 238 asukasta vuonna 2010.

Taajama on syntynyt vuosina 1955–1956 Rajakosken voimalaitoksen rakentamisen yhteydessä. Samoihin aikoihin Paatsjoen varrelle syntyi myös Jäniskosken taajama, joka lakkautettiin vuonna 2001.

Rajakosken ja Murmanskin välillä on tieyhteys, mutta taajamaan kulkemiseen vaaditaan lupa. Taajamassa toimii vuonna 1968 perustettu koulu. Nähtävyyksiin kuuluu Venäjän, Suomen ja Norjan yhteinen rajapaikka Muotkavaara.

## Lähteet
Ruusun ritarikunta

**Ruusun ritarikunta** , virallisesti **Keisarillinen ruusun ritarikunta** (), on ritarikunta, joka perustettiin Brasilian keisarikunnassa 17. lokakuuta 1829 keisari Pedro I:n käskystä, kun hän halusi kunnioittaa avioliittoaan Leuchtenbergin Amélien kanssa. Monarkian romahtamisen jälkeen tasavaltalaiset lakkauttivat ritarikunnan vuonna 1890. Tämän jälkeen ritarikuntaa ovat jakaneet keisariperheen jälkeläiset, vaikkakin ritarikunnan nykyinen suurmestari on kiistanalainen.

Ritarikunnalla palkittiin alun perin sellaisia siviilejä ja sotilaita, jotka olivat palvelleet keisarikuntaa tai kruunua erityisellä tavalla. Saajan ei tarvitse olla Brasilian kansalainen.

Ritarikuntaa jaetaan kuudessa luokassa, joista kolmeen ylimpään oli asetettu myös kiintiö nimityksille. Jokainen luokka oikeutti tietyn etuliitteen käyttöön. Ritarikunnan nauha oli vaaleanpunainen valkoisilla reunaraidoilla:

## Lähteet
Pietu Heiskanen

**Pietu Heiskanen** (s. joulukuu 1998) on suomalainen televisiotoimittaja, joka on syksystä 2023 alkaen toiminut Ylen iltauutisten yhtenä uutistenlukijana. Joensuusta kotoisin oleva Heiskanen on koulutukseltaan valtiotieteen maisteri Helsingin yliopistosta. Hän on aiemmin työskennellyt Ylen aamussa, MTV Uutisissa ja *[[Savon Sanomat|Savon Sanomissa]]*.

Kouluvuosinaan 2010-luvun loppupuolella Heiskanen toimi Suomen Lukiolaisten Liiton ja Pohjois-Karjalan Keskustanuorten puheenjohtajana.

## Lähteet

## Aiheesta muualla
*Viihteellinen henkilöjuttu Heiskasesta A-lehtien Meillä kotona -sivustolla
Pedro I:n ritarikunta

**Pedro I:n ritarikunta**, virallisesti **Keisarillinen Pedro ensimmäisen, Brasilian keisarikunnan perustajan ritarikunta** (), on ritarikunta, joka perustettiin Brasilian keisarikunnassa 16. huhtikuuta 1826 keisari Pedro I:n käskystä. Sillä palkittiin sotilaita ja siviilejä poikkeuksellisista ansioista. Vaikka ritarikuntaan nimitettiinkin virallisesti sekä brasilialaisia että ulkomaalaisia, ainoa brasilialainen nimityksen saanut henkilö oli Luís Alves de Lima e Silva. Ritarikunta lakkautettiin vuonna 1890 monarkian romahdettua.

Ritarikunnassa on kolme luokkaa (suurristi, komentaja, ritari), ja sen nauha on vihreä valkoisilla reunaraidoilla:

*  ritarikunnan nauha

## Lähteet
Zygmunt Kukla

**Zygmunt Kukla** (21. tammikuuta 1948 Nysa – 18. toukokuuta 2016) oli puolalainen jalkapalloilija, joka pelasi maalivahdin pelipaikalla. Hän oli pituudeltaan 185-senttimetrinen. Kukla pelasi 22 ottelua Puolan A-maajoukkueessa.

Kukla pelasi seuraurallaan puolalaisessa Stal Mielecissä ja kreikkalaisessa Apollon Smyrnisissä. Hän pelasi lokakuussa 1976 ensimmäisen A-maaottelunsa MM-karsinnoissa Portugalia vastaan. Hän pelasi vuoden 1978 MM-kilpailuissa kaksi ottelua, toisen Perua ja toisen Brasiliaa vastaan.

## Lähteet
Matvei Gridin

**Matvei Gridin** (s. 1. maaliskuuta 2006 Kurgan, Venäjä) on venäläinen jääkiekkoilija, pelipaikaltaan laitahyökkääjä. Gridin edustaa NHL-joukkue Calgary Flamesia. Hänellä on tulokassopimus joukkueen kanssa kauden 2027–2028 loppuun saakka.

Gridinin kasvattajaseura on Amur Habarovsk. Ennen NHL-uraansa hän edusti USHL-joukkue Muskegon Lumberjacksia ja QMJHL-joukkue Shawinigan Cataractesia. Calgary Flames varasi hänet ensimmäisellä kierroksella .

Gridin on pelannut kuusi NHL:n runkosarjan ottelua. Näissä otteluissa hän on tehnyt yhden maalin ja yhden syötön eli yhteensä kaksi tehopistettä. Uran tilastot päivitetty 22. tammikuuta 2026.

## Lähteet
Tokusatsu

**Tokusatsu** () on japanilainen viihdetyyppi, joka kattaa elokuvat ja televisiosarjat. Tokusatsu käyttää paljon erikoistehosteita ja eloisia hahmoja. Termi on lyhenne sanoista *tokushu satsuei* ja tarkoittaa sananmukaisesti erikoistehosteita tai trikkikuvausta. Tyypillistä ohjelmille ovat eeppiset taistelut ja jättiläishirviöt, sekä painottuminen supersankareihin. Kaijū-elokuvat ovat yleisin esimerkki ja lajityypin uranuurtajiin kuuluu Eiji Tsuburaya *[[Godzilla (vuoden 1954 elokuva)|Godzilla]]* (1954) -elokuvassa.

## Lähteet